laion/Wikipedia-Exotic huggingface dataset:
אינטבולציה

אינטבולציה (באנגלית: Intabulation), מונח שמקורו במילה האיטלקית intavolatura, מתייחס לעריכה של יצירה, הכתובה להרכב קולי או אינסטרומנטלי, לכלי מקלדת, לאוטה או כלי מיתר אחר, בטבלטורה. היה זה נוהג מקובל בכתיבה לכלי מקלדת וללאוטה בתקופה שבין המאה ה-14 למאה ה-16. האפקט הישיר של אינטבולציה היה אחד היתרונות הראשוניים של כלי המקלדת, היכולת לבצע מוזיקה לכלים אחדים בכלי יחיד. מקור האינטבולציה הקדומה ביותר הוא בקודקס רוברטסברידג' מן המאה ה-14, שהוא גם אחד המקורות הראשונים למוזיקת מקלדת שעודנו קיים כיום. עוד מקורות קדומים למוזיקת אינטבולציה הם כתבי היד של פנצה (Faenza) וריינה (Reina) מן המאה ה-14 וכתב היד של בוקסהיים (Buxheim) מן המאה ה-15. כתב-יד פנצה, הגדול בכתבי היד העתיקים הללו, שנכתב בסביבות 1400, מכיל קטעים שנכתבו או הועתקו במאה ה-14, פרי עטם של מלחינים כגון פרנצ'סקו לאנדיני וגיום דה מאשו. יותר ממחצית מן הקטעים שבו הם אינטבולציות. כתב יד בוקסהיים מכיל בעיקר אינטבולציות, רובן של מלחיני התקופה הבולטים, בהם ג'ון דאנסטפל, ז'יל בנשואה, וולטר פריי וגיום דופאי. המונח "אינטבולציה" שמר על מעמדו הפופולרי במהלך המאה ה-16, אבל יצא משימוש בראשית המאה ה-17, אף כי הנוהג נמשך. יוצאות מכלל זה יצירות המקלדת האיטלקיות מן המאות ה-16 וה-17, שכללו מוזיקה ווקאלית ואינסטרומנטלית כאחת. אינטבולציות כוללות, ברוב המקרים, את כל הקווים הווקאליים של יצירה פוליפונית, אף כי במקרים מסוימים הם משולבים או מחולקים מחדש, כדי שיישמעו טוב יותר בכלי שלו נועדה האינטבולציה, ולעיתים מוסיפים להם קישוטים אידיומטיים. אינטבולצות מהוות מקור מידע חשוב לביצוע אותנטי, משום שהן מכילות קישוטים כפי שהיו מנוגנים על כלים שונים, ואפשר ללמוד מהן רבות על ביצוע המוזיקה פיקטה, מונח המתאר את הנוהג להוסיף צלילים, בין אם כתובים ובין אם לאו, מחוץ לשיטת ההקסקורד שיצר גווידו ד'ארצו, נוהג שהיה מקובל מן המאה ה-12 עד 1600 בערך, הואיל וטבלטורה מראה היכן מציב הנגן את אצבעותיו, לא בהתאם לפרשנות אלא לפי סימני חמשה מסוימים. הווארד מאייר בראון, הערך "אינטבולציה" במילון גרוב למוזיקה ומוזיקאים אונליין
נחל הקיבוצים

נַחַל הַקִּבּוּצִים או נַחַל קִבּוּצִים (בעבר נהר אל ג'מעין) הוא נחל איתן הזורם בעמק המעיינות שבעמק בית שאן. הנחל ניזון מקבוצת מעיינות הבוקעים לרגלי הגלבוע ליד קיבוץ ניר דוד (תל עמל) שהיה קיבוץ 'חומה ומגדל' הראשון. זו הסיבה שהמעיינות הראשיים של הנחל קרויים בעברית: עין חומה (עין ג'מאעין בערבית) ועין מגדל (עין פוואר בערבית). שני המעיינות חוברים לנחל משותף ששמו בערבית: נהר ג'מאעין, מלשון ג'מאעי (משותף בערבית), ומכאן התרגום לשמו העברי נחל הקיבוצים. השם המקומי של הנחל השגור בפי המקומיים הוא "המשולש". שני המעיינות המזינים את הנחל בעלי ספיקה גבוהה. מימי עין חומה נתפסים ברובם להשקיה ושתייה, ומימי עין מגדל זורמים בחלקם הגדול לאורך הנחל. טמפ' המים בנחל קבועה כל השנה ועומדת על 24 מעלות. מי הנחל נקיים וצלולים, לאורך הנחל צמחיית גדות נחלים טיפוסית וקנים רבים. הנחל עובר מתחת לגשרים שמעליהם עוברות דרכים חקלאיות. במהלכו של הנחל הותקנה בריכת נופש ופנאי - "בריכת הקיבוצים" בהמשך אפיק הנחל מצטרפים אליו מימי עין שוקק ומעיינות נוספים. נחל הקיבוצים הוא מן הנחלים המטוילים ביותר בבקעת בית שאן. הכניסה לאתר חופשית והותקנו בו חניון מסודר, שבילי הליכה, שולחנות פיקניק ומתקני צל, מי שתייה ומזנון צנוע. באזור הפיקניקים השתמרה חורשת אקליפטוסים גבוהים המשרים צל בכל עונות השנה לרווחת המטיילים. בשנת 2010 הנחל נכלל ב"פארק המעיינות" ביחד עם עין מודע ועין שוקק. הכניסה לרכב אפשרית עד לחניון סמוך לכביש 669 או עד למתחם "פארק המעיינות" בצדו הדרומי של גן השלושה (הסחנה). ערך מורחב – שמורת נחל הקיבוצים שמורת נחל הקיבוצים היא שמורת טבע מוכרזת בעמק המעיינות שבעמק בית שאן, שהוכרזה ב-10 בינואר 2006. שטח השמורה הוא כ-70.1 דונם. השמורה סובבת את נחל הקיבוצים. נחל הקיבוצים, ברקע תל שוכה גשר צינורות בנחל הקיבוצים אורי מאור, ארץ המעיינות - המדריך השלם לנקודות המים הקסומות בישראל, הוצאת ספריית בית אל, 2011, עמ' 12 מדיה וקבצים בנושא נחל הקיבוצים בוויקישיתוף נחל הקיבוצים - סרטון טיול במים בנחל הקיבוצים ועדת השמות הממשלתית, רשימון נחלים באזורי הגלבוע ובית-שאן, 24 ביולי 1956, עמוד 7
ארמן ג'יגרחניאן

ארמן בוריסוביץ' גִ'יגָרְחַנְיָאן (ברוסית: Арме́н Бори́сович Джигарханя́н; בארמנית: Արմեն Բորիսի Ջիգարխանյան; ‏3 באוקטובר 1935 – 14 בנובמבר 2020) היה שחקן קולנוע ותיאטרון סובייטי ורוסי ממוצא ארמני, ששיחק בעיקר בתפקידים קומיים. שימש כמנהל תיאטרון דרמה מוסקבאי הנושא את שמו וידוע כמי שנכנס לספר השיאים של גינס כשחקן הרוסי שהשתתף במספר הרב ביותר של סרטים (למעלה מ-300 סרטי קולנוע וטלוויזיה). בישראל מוכר גִ'יגָרְחַנְיָאן מהופעתו כאוליגרך במיני הסדרה הישראלית "טרויקה". בשנת 1985 הוענק לו תואר האמן העממי של ברית המועצות. נאמר עליו כי "יש מעט מאוד ארמנים בכדור הארץ, בהשוואה לסרטים שבהם שיחק ג'יגרחניאן". נפטר במוסקבה ב-14 בנובמבר 2020. מדיה וקבצים בנושא ארמן ג'יגרחניאן בוויקישיתוף ארמן ג'יגרחניאן, ברשת החברתית פייסבוק ארמן ג'יגרחניאן, במסד הנתונים הקולנועיים IMDb (באנגלית) ארמן ג'יגרחניאן, באתר AllMovie (באנגלית) ארמן ג'יגרחניאן, במסד הנתונים הקולנועיים KinoPoisk (ברוסית) ארמן ג'יגרחניאן, באתר MusicBrainz (באנגלית) ארמן ג'יגרחניאן, באתר Discogs (באנגלית) ארמן ג'יגרחניאן, באתר "Find a Grave" (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
מי גבאים

בהלכות טומאה וטהרה, מי גבאים הם שלולית מי גשמים (או מים שאובים) המוטלים בחור בקרקע, ואין בהם שיעור ארבעים סאה כדי להחשיב את השלולית למקווה טהרה. למים אלו יש כללים מיוחדים בהלכות טומאה וטהרה. בפרק הראשון שבמסכת מקוואות, העוסק ב"שש מעלות במקוואות", מוגדרים מים אלו כמעלה הראשונה (התחתונה בדרגה) בהלכות טהרה. למי גבאים יש כלל מיוחד, האומר כי מים שבקרקע לא יטמאו לעולם, ולכן גם אם נפלה בתוכם טיפת מים ונתערבה בהם אין היא מטמאה בהם, וכל שכן שנגיעת טמא במים אינה מטמאת אותם בטומאת משקין. את דבריו הוא[דרושה הבהרה] סומך על דעת רבי נחמיה המובאת בתוספתא: ”אמר רבי נחמיה מפני מה אמרו אם לא הדיח טהור, מפני שאין המים שבגבא עלולין לקבל טומאה עד שיתלשו”. לעומת זאת אם נעקרו המים מה"גבא" והם מונחים בכלי, המים עלולים להיטמא בנגיעה או בתערובת מים טמאים. מסיבה זו נפסק במשנה: ”מי גבאים, שתה טמא ושתה טהור - טמא”. בנוסף, אין המים מטמאים אלא לדעת, ואם נפל לתוכן מת או שהלך בהן הטמא שלא לדעת המים טהורים. בנוסף, קיימים הלכות מיוחדות לגבא בעניין הכשר לקבל טומאה. המים שהיו בגבא אינם מכשירים לקבל טומאה עד שתהיה כוונה של המוציאם, להשתמש בהם. אודות כך קובעת המשנה: ”שתה טמא ונפל ככר של תרומה, אם הדיח טומאה ואם לא הדיח טהור”. כלומר, הככר של התרומה אינה נטמאת אלא אם כן רחץ אותה הטמא במים, שאז הוא התכווין להשתמש בהם, אך אם לא, המים טהורים, ולא עוד אלא שגם אם התערבה בהם טיפה אחת קודם לכן, שנפלה מפיו של האדם הטמא ששתה מהגבא לא תהיה הככר מטאה מכיוון שעל פי דין הלך אחרי הרוב אנו מניחים שהמים שעל הככר הם מהרוב המים הטהורים. על כלל זה קיימת הסתייגות של רבי שמעון שקובע שהככר טמאה בכל אופן, כי אנו חוששים שהטיפה הטמאה שהייתה בגבא טמאה אותה. מים שאובים פירוש המשנה לרמב"ם, מסכת מקואות, פרק א', משנה ד'. תוספתא, מסכת מקואות, פרק א', הלכה א'. משנה, מסכת מקואות, פרק א', משנה ד'.
Off the Wall

Off the Wall (מחוץ לחומה) הוא אלבום האולפן החמישי של מייקל ג'קסון. האלבום נמכר מלמעלה מ-20 מיליוני עותקים ברחבי העולם והפך את ג'קסון לזמר הראשון שמכניס ארבעה סינגלים מאותו אלבום לעשירייה הראשונה של מצעד הבילבורד הוט 100. באלבום זה החל ג'קסון בשיתוף פעולה עם המפיק קווינסי ג'ונס. שיתוף פעולה אשר החל במחזמר "הקוסם" על פי הספר הקוסם מארץ עוץ. באלבום, ג'קסון משתף פעולה עם מספר אמנים ידועים כמו פול מקרטני, סטיבי וונדר ורוד טמפרטון. סגנון האלבום שונה מעבודתו הקודמת של ג'קסון במוטאון, והוא בעל השפעות פאנק (Funk), דיסקו-פופ, רוק, רית'ם אנד בלוז, ג'אז ובלדות פופ. האלבום דורג במקום ה-68 ברשימת "500 האלבומים הטובים ביותר בכל הזמנים" של מגזין הרולינג סטון ב-2003 ונכנס להיכל התהילה של גראמי ב-2008. השיר Don't Stop 'til You Get Enough מתוך האלבום זכה בפרס גראמי . מקור: מידע על האלבום Off the Wall באתר MusicBrainz מידע על האלבום Off the Wall באתר AllMusic האלבום Off the Wall באתר Discogs האלבום Off the Wall באתר ספוטיפיי האלבום Off the Wall באתר יוטיוב 500 האלבומים הטובים בכל הזמנים, רולינג סטון מידע על Off the Wall במצעד הבילבורד, ארכיון, allmusic.com מידע על Off the Wall במצעד הבריטי מידע על Off the Wall, באתר המצעד האוסטרי, ארכיון מידע על Off the Wall, באתר המצעד האיטלקי, ארכיון מידע על Off the Wall, באתר המצעד הגרמני מידע על Off the Wall, באתר המצעד הנורווגי מידע על Off the Wall, באתר המצעד של ניו זילנד מידע על Off the Wall, באתר המצעד הספרדי מידע על Off the Wall, באתר המצעד הצרפתי, ארכיון מידע על Off the Wall, באתר המצעד השוודי זוכי פרסי גראמי ה-22 - 1980
צ'ינזאנו (אפריטיף)

צ'ינזאנו (באנגלית: Cinzano) היא חברת משקאות אלכוהולים איטלקית המתמחה בוורמוטים. החברה היא חלק מקבוצת קמפרי משנת 1999. צ'ינזאנו מייצרת מספר משקאות וורמטים כגון: צ'ינזאנו ביאנקו - ורמוט מתוק לבן בעל נפח של 15 אחוז אלכוהול. צ'ינזאנו רוסו - ורמוט מתוק אדום בעל נפח של 15 אחוז אלכוהול. צ'ינזאנו אקסטרה דריי - ורמוט יבש בעל נפח של 15 אחוז אלכוהול. צ'ינזאנו אורנג'יו - ורמוט מתוק בטעם תפוז בעל נפח של 15 אחוז אלכוהול. צ'ינזאנו לימטו - ורמוט בטעם לימון בעל נפח של 14.8 אחוז אלכוהול. לצ'ינזאנו גם יש מספר מותגים של יינות נתזים. משפחת צ'ינזאנו הכינה וורמוטים החל משנת 1568 כאשר אנטוניו צ'ינזאנו (Antonio Cinzano) רקח יינות מתובלים בעשבי תיבול. בשנת 1757 שני צאצאיו, האחים: ג'ובאני ג'אקומו (Giovanni Giacomo) וקארלו סטפאנו (Carlo Stefano) ייצרו וורמוט אדום המתובל ב 35 תבלינים ועשבי תיבול ומכרו אותם. מדיה וקבצים בנושא צ'ינזאנו בוויקישיתוף אתר האינטרנט הרשמי של צ'ינזאנו "משפחת צ'ינזאנו" - כתבה באתר Cocktails Times מבחר פרסומות משעשעות של המותג מסוף שנות ה-70 ועד אמצע שנות ה-80, בכיכוב ג'ואן קולינס ולאונרד רוסיטר "מדריך לאפריטיף האיטלקי" - כתבה על אפרטיפים (ובניהם צ'ינזאנו) באתר על השולחן צ'ינזאנו, ברשת החברתית פייסבוק ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
דוכס סאמרסט

דוכס סאמרסט (באנגלית: Duke of Somerset) הוא תואר אצולה אנגלי העובר בירושה. התואר קרוי על שם מחוז סאמרסט שבאנגליה. תואר הדוכסות הוענק לראשונה לג'ון בופורט ב-1443 ועם מותו כעבור שנה התואר נכחד מכיוון שלא היה לו בן חוקי. ב-1448 התואר הוענק לאחיו, אדמונד בופורט, מכיוון שאדמונד היה אחיו של המחזיק הראשון בתואר הוא נחשב כדוכס השני למרות שהוא לא ירש את התואר באופן ישיר מאחיו. התואר עבר לבנו הבכור ולבנו הצעיר שמת ב-1471 ללא בנים יורשים וכך התואר נכחד. התואר נוצר בפעם השנייה על ידי הנרי השביעי, מלך אנגליה לבנו אדמונד עם לידתו ב-1499, מכיוון שהתינוק נפטר בשנה שלאחר לידתו הדוכסות לא נוצרה בפועל בשבילו. התואר נוצר בפעם השלישית ב-1525 כאשר הנרי השמיני, מלך אנגליה העניק לבנו הבלתי חוקי בן השש, הנרי פיצרוי, את התואר דוכס ריצ'מונד וסאמרסט. מכיוון שהנרי היה חשוך ילדים התואר נכחד עם מותו ב-1536. התואר נוצר בפעם הרביעית על ידי אדוארד השישי, מלך אנגליה עבור דודו אדוארד סימור שהיה העוצר לאחיינו הקטין משנת 1547 עד הוצאתו להורג ב-1552, לאחר מותו התארים שלו נשללו מצאצאיו והתבטלו. נינו, ויליאם סימור, היה מפקד צבא מלוכני במלחמת האזרחים האנגלית, לאחר הרסטורציה ב-1660 צ'ארלס השני, מלך אנגליה החזיר לו את תאריו של סבו רבו והוא הפך לדוכס השני מסאמרסט. צאצאיו של אדוארד סימור מחזיקים בתואר עד היום. הדוכס הנוכחי הוא התשע עשרה במספר. מדיה וקבצים בנושא דוכס סאמרסט בוויקישיתוף
פסיפס (גנטיקה)

בגנטיקה, פסיפס (מוזאיקה) היא נוכחות של לפחות שתי אוכלוסיות תאים שונות מבחינה גנטית באותו יצור, כאשר לשתיהן מקור גנטי משותף. פסיפס מתקבל באופן טבעי כאשר שתי ביציות מופרות המצויות ברחם בו זמנית, אינן מתפתחות לתאומים לא זהים, אלא נצמדות ויוצרות עובר אחד. במעבדה ניתן לקבל תופעה דומה באופן מלאכותי על ידי עירוב שני עוברים (במעבדה שתי הביציות אינן חייבות להיות מאותה אם). לאדם או היצור החי שמורכב מתופעת הפסיפס קוראים "כימרה" לעיתים קרובות, היותו של אדם מורכב כפסיפס תאים מתגלית משום שאוכלוסיית תאים אחת היא תקינה והשנייה נושאת פגם גנטי. במקרים כאלה למחלה הגנטית יש תסמינים קלים מהמקובל. דוגמה למחלה גנטית שחושפת את היותו של אדם מורכב כפסיפס היא תסמונת רט בגברים. זאת משום שככלל, עוברים זכרים שלוקים בתסמונת זו מתים בסמוך ללידתם והפסיפסים הם בין הבודדים ששורדים. אצל חתולי בית יש דוגמה ברורה לפסיפס שאינה נחשפת בשל מחלה - חתולה נקבה שלפרוותה יש יותר משני צבעים היא ברוב המקרים מורכבת כפסיפס, כתוצאה מהשתקה של כרומוזום X. Confined placental mosaicism, בקיצור CPM, הוא מצב פסיפס המחולק כך שבעובר עצמו התאים תקינים ורק בשליה נמצאים פגמים כרומוזומליים כגון טריזומיה. המצב בדרך כלל מתגלה כאשר בדיקת סיסי שליה מגלה טריזומיה אך בבדיקת דם העובר עצמו הכרומוזמים נראים תקינים. CPM יכול להיווצר בשני מנגנונים: חוסר הפרדה בין כרומוזומים במיטוזה של תאי השליה עצמה. חוסר הפרדה באחד המיוזות של תאי הנבט ובשלב מאוחר יותר איבוד הכרומוזום הנוסף במנגון "הצלה טריזומית", כך שהפגם נשאר רק בכמות תאים מוגבלת (במקרה של CPM, ברקמת השליה). רוב המקרים של CPM ממשיכים להריון תקין אך אחוז העיכובים בהתפתחות ואחוז ההפלות הטבעיות גבוהים יותר. קיימת התאמה בין מידת ההתפשטות של התאים הפגומים לרמת הסיכון להריון וכן ישנה השפעה של סוג התאים שנפגעו. CPM שנובע מ"הצלה טריזומית" יכול להיות כרוך בדיזומיה חד הורית, מצב שגם בדרך כלל אינו מסוכן אך יכול ליצור בעיות במקרים מסוימים. כיצד פסיפס כרומוזומלי מתרחש - מתוך אתר "פיגור שכלי" פסיפס, באתר אנציקלופדיה בריטניקה (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
דוכס פייף

דוכס פייף (באנגלית: Duke of Fife) הוא תואר אצולה עובר בירושה בבריטניה. התואר נוצר לראשונה על ידי ויקטוריה, מלכת הממלכה המאוחדת ב-1889 והוענק לאלכסנדר דאף, רוזן פייף לרגל נישואיו לנסיכה לואיז מוויילס נכדתה של המלכה ובתו של אלברט אדוארד, נסיך ויילס. הרוזן עצמו היה המחזיק השישי בתואר הרוזנות שנוצר במקור במאה ה-18 לכבוד אחד מאבותיו שהיה חבר פרלמנט מטעם המפלגה הוויגית. כשהיה ברור שלזוג לא ייוולדו עוד ילדים ובגלל שעתה היו להם רק בנות שלא היו זכאות לרשת את התואר ב-1900 המלכה יצרה אותו מחדש עם אפשרות הורשה לבנותיהם של אלכסנדר ולואיז. עם מותו של הדוכס ב-1912 ירשה אותו בתו, הנסיכה אלכסנדרה, בנה של הנסיכה מת לפניה בלא יורשים ולכן עם מותה ב-1959 ירש אותה אחיינה ג'יימס קארנגי. לצד התואר 'דוכס פייף' שאר תוארי הדוכס כוללים תארים קודמים שנותרו, כאלו שנוספו או כאלו שהתמזגו מנישואים וכדומה: רוזן סאות'אסק, רוזן מקדאף, לורד קרנגי מקינרד, לורד קרנגי מקינרד ולושארס, ברון בלינהארד וברונט קנגי (נובה סקוטיה), בנוסף דוכס פייף הוא גם הצ'יף העומד בראש שבט קרנגי הסקוטי. יורש עצר הדוכסות מחזיק באופן מסורתי בתואר רוזן סאות'אסק. אחוזת הדוכסות היא טירת קינירד, אנגוס בסקוטלנד שם מתגורר הדוכס ומשפחתו עד היום. אלכסנדר דאף, דוכס פייף הראשון (1849-1912) - דוכס מ-1889 הנסיכה אלכסנדרה, דוכסית פייף השנייה (1891-1959) - דוכסית על פי צו מיוחד שאישר את המשך הדוכסות דרך יורשת, דוכסית מ-1912 ג'יימס ג'ורג' אלכסנדר בנרמן קארנגי, דוכס פייף השלישי (1929-2015) - דוכס מ-1959 דייוויד צ'ארלס קארנגי, דוכס פייף הרביעי (נולד 1961) - דוכס מ-2015 מדיה וקבצים בנושא דוכס פייף בוויקישיתוף
וול סטריט (סרט)

וול סטריט הוא סרטו של אוליבר סטון בנושא שוק ההון משנת 1987, ובהפקתה של חברת פוקס. הסרט מספר על ברוקר צעיר שמנסה להתעשר ואת הקונפליקטים שהוא חווה בדרך. כוכב הסרט, מייקל דאגלס, זכה בפרס אוסקר לשחקן הטוב ביותר. באד פוקס הוא ברוקר זוטר שנואש להתעשר ולהרשים את אביו, טכנאי מטוסים. בעזרת מידע ששמע מאביו הוא משיג עבודה נחשקת אצל מיליונר בשם גקו, שמלמד אותו את דרכו להתעשר - עבירה על החוק. בעידודו של באד גקו קונה את חברת המטוסים שבה עובד אביו, אך לאחר שהוא חוזר בו מהבטחתו לבאד - שלא לפרק את החברה, באד עוזר להפליל את גקו, שנשלח לכלא. לסרט יצא בשנת 2008, סרט המשך, שנקרא "וול סטריט 2 - הכסף מדבר", אשר בוים גם הוא כמו קודמו על ידי אוליבר סטון. הסרט ממשיך את הסיפור, כשגקו יוצא מהכלא לאחר שאשתו נפטרה ובתו הפנתה לו עורף והוא מנסה לשחזר את הצלחת העבר הגדולה שלו. בתסריט ישנם קווי דמיון לסרט הראשון והוא מנסה להראות איך הגורל חוזר על עצמו כאשר שוב, ברוקר צעיר אחר - הארוס של בתו מנסה אף הוא לעשות את הכסף הגדול. סדרת הסרטים היוותה השראה לסוחרים בשוק ההון והצביעה על הפוטנציאל העצום של הרווח ומצד שני ההפסדים העצומים האפשריים. כמו כן, הסרט מדגיש את הקונפליקט של בני האדם, בין רגשות של נאמנות ויושר לברק המפתה של הכסף. הבורסה לניירות ערך בניו יורק הרצת מניות שוק ההון "וול סטריט", במסד הנתונים הקולנועיים IMDb (באנגלית) "וול סטריט", באתר נטפליקס "וול סטריט", באתר AllMovie (באנגלית) "וול סטריט", באתר Rotten Tomatoes (באנגלית) "וול סטריט", באתר Box Office Mojo (באנגלית) "וול סטריט", באתר Metacritic (באנגלית) "וול סטריט", באתר אידיבי "וול סטריט", תסריט הסרט באתר Scripts.com (באנגלית) "וול סטריט", באתר דיסני+ סרטים (באנגלית) "וול סטריט", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
בוס

האם התכוונתם ל... בוס – מנהל במקום עבודה, ראו ניהול בוס – כינוי לראש ארגון פשיעה משחקי מחשב, טלוויזיה וקולנוע בוס (משחקי וידאו) – אויב כוחני במשחקי וידאו המקשה על השחקן לעומת אויבים אחרים מי הבוס? – קומדיית מצבים אמריקאית אשר שודרה בשנים 1984–1992 "הבוס הגדול" – האנטגוניסט הראשי בסדרת ההנפשה האמריקאית C.O.P.S מסוף שנות ה-80, ששודרה בישראל בשם שוטרים וגנבים בוס (סדרת טלוויזיה) (אנ') (Boss) – סדרת דרמה פוליטית אמריקאית ששודרה בשנים 2011–2012 ספרות "הבוס" ("The Boss") – התואר שהוענק למְסַפֵּר ברומן ינקי מקונטיקט בחצר המלך ארתור מאת מארק טוויין מ–1889 מוזיקה Boss‏ – הרצועה השלישית באלבום Everything Is Love של הצמד דה קרטרס משנת 2018 אישים שכינוים "בוס" או "הבוס" (בשפה כלשהי) מוזיקאים ברוס ספרינגסטין ("The Boss"; יליד 1949) – זמר-יוצר אמריקאי דיאנה רוס ("The Boss"; ילידת 1944) – זמרת ושחקנית אמריקאית ריק רוס ("The Boss"; יליד 1976) – שם הבמה של הראפר האמריקאי ויליאם ליאונרד רוברטס השני ספורטאים בובי לאשלי ("The Boss"; יליד 1976) – שם הבמה של המתאבק האמריקאי פרנקלין רוברטו לאשלי ביג בוס מן (1963–2004) – שם הבמה של ריי וושינגטון טריילור ג'וניור, שהיה מתאבק אמריקאי הלמוט ראן ("Der Boss"‏, 1929–2003) – היה כדורגלן גרמני לאנס ארמסטרונג ("Le Boss"; יליד 1971) – אמריקאי, לשעבר רוכב אופני כביש מקצועי (פרש ב-2011) סשה בנקס ("The Boss"; ילידת 1992) – שם הבמה של המתאבקת האמריקאית מרסדס קסטנר-ורנאדו אחרים ארנסט שקלטון ("The Boss"‏; 1874–1922) היה מגלה ארצות בריטי ג'ורג' סטיינברנר ("The Boss"‏; 1930–2010) – היה הבעלים של קבוצת הבייסבול האמריקאית הניו יורק יאנקיז אישים ששם משפחתם בוס דניאלה בּוֹס – מוזיקאית ישראלית הוגו בוס (איש עסקים) (אנ') (Boss‏; 1885–1948) – היה איש עסקים, מייסד בית האופנה הוגו בוס פיטר בוס (Bosz; יליד 1963) – כדורגלן עבר ומאמן הולנדי פייר-אמברואז בוס (Bosse; יליד 1992) – אתלט צרפתי עסקים הוגו בוס (Boss) – מותג אופנה הקרוי על שם מייסדו מקומות בוס (צרפת) (Beauce) – אזור בצפון צרפת BOSS‏ (Bosanska stranka) – ראשי תיבות ולוגו של "מפלגת הבוסנים", מפלגת שמאל בבוסניה והרצגובינה BOSS‏ (Big Occulting Steerable Satellite, בתרגום חופשי "לוויין הסתרה גדול וניתן–להכוונה") – לוויין שהוצע לבנות כדי לסייע לצפות בכוכבי לכת מרוחקים, ראו הסתרה (אסטרונומיה)#לוויין-הסתרה Boss‏ – כינוי לקרניים שבסיסן בעצמות גולגולת מסיביות: קרני התאו האפריקאי קרן האף של מרבית הדינוזאורים ממשפחת הצרטופסיים Boss‏ – בגאולוגיה, כינוי לסדן קטן, ראו סדן (גאולוגיה) Shield boss‏ – בליטת מגן, בליטה מחומר קשה שהייתה נפוצה במגנים קטנים ובינוניים בּוֹז (חברה) (אנ') (Bose) – חברת ציוד אודיו בּוּז – יחס המערב רגשות כעס וגועל
וול סטריט (פירושונים)

המונח Wall Street משמעו "רחוב החומה", והוא משמש במשמעויות שונות. האם התכוונתם ל... וול סטריט – רחוב מרכזי בדרום מנהטן, מקום מושבה של הבורסה לניירות ערך בניו יורק קריסת וול סטריט 1929 – הנפילה הגדולה ביותר של הבורסה בארצות הברית, בשנת 1929 מבנים ברחוב זה: וול סטריט 14 וול סטריט 40 וול סטריט 120 וול סטריט (סרט) – סרט דרמה בנושא שוק ההון משנת 1987 Wall Street Journal – יומון בעל השפעה בינלאומית, היוצא לאור בניו יורק הבורסה לניירות ערך בניו יורק – הבורסה הגדולה בארצות הברית ובעולם הממוקמת ברח' וול סטריט וול סטריט (בית ספר לאנגלית) – אחד מבתי הספר הגדולים בעולם, העוסק בהוראת השפה האנגלית למבוגרים וללקוחות עסקיים
שחייה באולימפיאדת לוס אנג'לס (1932)

אולימפיאדת לוס אנג'לס (1932) נערכה בלוס אנג'לס, קליפורניה, ארצות הברית. תחרויות השחייה נערכו בין ה-6 באוגוסט 1932 ל-13 באוגוסט 1932. 11 משחים נערכו במשחקים אלו (5 לנשים ו-6 לגברים), בהשתתפות 128 משתתפים (44 נשים ו-84 גברים) מ-20 מדינות. התחרויות נערכו בבריכת השחייה האולימפית הסמוכה לאצטדיון האולימפי, שכללה 10,000 מושבים. הקהל היה נלהב. המים היו צלולים ואיכותם הייתה משופרת לעומת המשחקים הקודמים. נבחרת השחייה של ארצות הברית (ארצות הברית) לנשים זכתה ב-4 מדליות זהב מתוך 5. הלן מדיסון (ארצות הברית ארצות הברית) שזכתה ב-3 מדליות זהב. נבחרת השחייה של יפן (יפן) לגברים זכתה ב-5 מדליות זהב מתוך 6 וב-11 מדליות בסך הכל מתוך 16 מדליות אפשריות. יאסוג'י מיאזאקי (יפן יפן), היחידי שזכה בשתי מדליות זהב. יושיוקי צורוטה (יפן יפן) הגן על תוארו במשחה ל-200 מטר חזה. מדיה וקבצים בנושא שחייה באולימפיאדת לוס אנג'לס בוויקישיתוף שחייה באולימפיאדת לוס אנג'לס (1932), באתר סימוכין ספורט אולימפי
שיטת המקל והגזר

שיטת המקל והגזר – כינויה של שיטת שכנוע וחינוך המתבססת על מתן תגמול עבור התנהגות רצויה, וענישה בעקבות התנהגות בלתי רצויה. שיטה זו מתבססת על הנעה חיצונית: המקל מסמל את חלק הענישה, והגזר – את חלק התמריצים. מקור השיטה אינו מהשפה העברית, אך ישנם שהפכו את משמעות הסימולים בעברית, כך שהמקל – מלשון "הקלה", הוא התמריץ החיובי, והגזר – מלשון "גזירה", הוא העונש. הרעיון העקרוני העומד מאחורי השיטה הוא כי אין די באחת מן הפעולות (המקל או הגזר) כדי להפעיל כראוי את מבצע הפעולה, וזאת משום שאם יופעל רק החלק השלילי (המקל), הדבר עלול להביא לאנטגוניזם כלפי המפעיל, ואם יופעל רק התמריץ החיובי, הדבר כשלעצמו איננו מספק, בשל חוסר המחויבות מצד הפועל לביצוע העניין. בכללות בחינוך השיטה מקובלת, וניתן לראותה לדוגמה במורים הנותנים תמריצים לתלמידים מצטיינים אך מאידך, במידת הצורך, מורידים ציונים לתלמידיהם הכושלים במבחנים ותעודות. רעיון דומה מובא כבר בדברי הנביא זכריה, במשל הרועים שלו: "ואקח לי שני מקלות: לאחד קראתי נועם ולאחד קראתי חובלים". יש סימוכין לשיטה זו בדברי חז"ל (מסכת סוטה דף מז) "לעולם תהא שמאל דוחה וימין מקרבת". הדבר נאמר אודות גיחזי וישו שיצאו לתרבות רעה ועל-פי פרשנות הגמרא הדבר אירע משום שהורחקו בשתי ידיים ללא כל תמריץ חיובי לשנות את מעשיהם. תורת הגמול מדיה וקבצים בנושא שיטת המקל והגזר בוויקישיתוף זכריה יא, ז
דרבי היריבות הנצחיות

דרבי היריבות הנצחיות (ביוונית: Ντέρμπι των αιωνίων αντιπάλων), אשר נקרא גם "אם כל הקרבות" (ביוונית: Μητέρα των μαχών), הוא הכינוי לדרבי הכדורגל הנערך בין שתי הקבוצות הבכירות ביוון מאזור אתונה - קבוצת פנאתינאיקוס וקבוצת אולימפיאקוס מפיראוס. שני המועדונים הללו הם המצליחים, הגדולים והמפורסמים בכדורגל היווני - ביחד הם מחזיקים ב-64 אליפויות ו-45 גביעים. משחק דרבי זה נחשב לאחד המרתקים והיצריים מבין משחקי הדרבי, והוא הפך לשם דבר הן בעולם הכדורגל היווני והן בעולם הכדורגל העולמי. המונח מתאר בדרך כלל רק את המשחקים בין שני המועדונים, אך לעיתים משמש גם לתיאור היריבות הכללית ביניהם, אשר קיימת גם בענפי ספורט אחרים כגון כדורסל. בעבר היו קיימים הבדלים תרבותיים, מעמדיים ופוליטיים בין שני המועדונים. פנאתינייקוס הוקמה ב-1908 במרכז העיר אתונה, וייצגה בעיקר את בני המעמדות הגבוהים בחברה היוונית. לעומתה, הוקמה אולימפיאקוס בשנת 1925 בעיר הנמל הפרברית פיראוס, וייצגה בעיקר את המעמד הנמוך והצווארון הכחול. כבר מהתקופה היוונית הקלאסית היו שני האזורים האורבניים מאבני הפינה של התרבות והמסחר ביוון. אתונה נודעה כמרכז התרבותי והפוליטי של יוון העתיקה, תוך שהיא מנצלת את מיקומה האסטרטגי של הנמל בפיראוס להתפתחותה המסחרית. הצלחתה של אולימפיאקוס בראשית היריבות הובילה לאהדתם של המעמדות הנמוכים, אשר חשו כי ניצחנונת אולימפיאקוס מאפשרים דרור לקובלנותיהם כלפי הבורגנות היוונית ובני המעמד הגבוהה שזוהו עם פנאתינייקוס. כמו כן, זיהויה של אולימפיאקוס כקבוצה עממית עזר לה לשאוב אליה אוהדים מרחבי יוון אשר זעמו על אי הצדק של השלטון הפוליטי האתונאי. כיום אכן קיימים לאולימפיאקוס 85,00 חברים רשומים ומשלמים, המספר ה-9 בגודלו בעולם. יריבות תרבותית ופוליטית זו הייתה קיימת בעיקר בעבר, ואילו כיום שני מחנות האוהדים מורכבים מבני כל המעמדות בחברה היוונית. • סך הכל: אולימפיאקוס 35 פעמים גבוה יותר, פנאתינייקוס 23 פעמים גבוה יותר. Football First 11: Do or die derbies באתר CNN. Olympiacos VS Panathinaikos Greece's eternal thespians באתר פיפ"א אוהד גרינוולד‏, מלחמת אחים: לקראת חצי גמר הפיינל פור, באתר וואלה, 30 באפריל 2009
מקל נקודות

מקל נקודות או מקל חשבון (Tally stick) היה מקל ספירה ששימש כאמצעי פיננסי היסטורי אשר הסדיר את היחסים שבין מלווה ללווה, ואיפשר גביית חובות תקינה אצל אנאלפביתים אשר לא יכלו להשתמש בחוזה כתוב. המקל היה בדרך-כלל עשוי ממקלות משויפים שיוצרו מאחד החומרים, שנהב, אבן, עצם או עץ, עליהם היו חרוטים סימנים אשר משמעותם הייתה סכום כספי ידוע מראש. החריטות על המקלות היו נקודות או קווים. השימוש במקל התבצע באמצעות שבירתו בנקודת החריטה התואמת את ערך ההלוואה, כשהלווה מקבל את החלק הארוך יותר משני השברים. בשעת הגביה היה המלווה תובע את הלווה כשהמקל מהווה סימוכין להיות ההלוואה. המונח האנגלי stock holder שמשמעותו היא "בעל מניות" נוצר מתוך משמעות המושג הקדומה, שהיא "מחזיק המקלות", הלא הוא המלווה. ב-16 באוקטובר 1834, נשרף ארמון ווסטמינסטר שבלונדון בעקבות הבערת התנורים שם במקלות חשבון, אשר יצאו משימוש חוקי בשנה זו. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.